Državno povjerenstvo čestita svim sudionicima državne razine Natjecanja iz biologije u kategoriji istraživačkih projekata.

Učenici i/ili njihovi mentori mogu žalbu/razgovor s povjerenstvom podnijeti prema naputku u*Dodatnim pravilima i uputama školskim povjerenstvima za organizaciju i provedbu državne razine natjecanja iz biologije 2020/2021.*

**PRIPREMA RUKOPISA ZA ČASOPIS *BIOZNALAC***

Svi istraživački projekti pozvani na državnu razinu Natjecanja iz biologije imaju mogućnost objavljivanja u časopisu *Bioznalac*.

Na osnovu povratne informacije recenzenata, obveza je učenika i mentora da rukopise prihvaćene za državnu razinu natjecanja, u digitalnom obliku pripreme i poprave prema sugestijama recenzenata kako bi udovoljili kriterijima i uputama za objavljivanje u časopisu *Bioznalac*. Pri tome, rukopisu treba dodati imena učenika, mentora i škole te prema potrebi i zahvalu pojedincima ili institucijama, sukladno *Predlošku za rukopis Bioznalac*(<http://www.hbd-sbc.hr/bioznalac/>). Osim stručnog dijela, treba provjeriti i ispraviti sve eventualne propuste u jezičnom te vizualnom prikazu istraživačkog projekta učenika.

Uređene rukopise istraživačkih projekata (članak za objavljivanje) treba poslati putem mrežnog obrasca (<http://www.hbd-sbc.hr/bioznalac/>) da bi bili objavljeni u *Bioznalcu*, najkasnije tijekom sljedećeg tjedna.

Rukopisi koji nisu pripremljeni sukladno napucima i uputama neće biti objavljeni.